Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Kial ĉiuj en Madagaskaro ŝercas pri ananaso?
#000004
[La originalo de ĉi tiu artikolo aperis la 1-an de julio 2016.]
#000005
Se temas pri interreta furoraĵo, ananaso estas la nova “oranĝo“, almenaŭ en Madagaskaro.
#000007
Sociaj retoj en Madagaskaro estas tute gustigitaj je ananaso dum la lastaj tagoj. Kio kaŭzis la subitan entuziasmon por la dorna frukto? Jen iom da kunteksto pri la nuna socia situacio en la ruĝa insulo, Madagaskaro.
#000008
Madagaskaro fariĝis la plej malriĉa lando en la mondo laŭ unu el la malriĉecindicoj publikigitaj de la Monda Banko (kaj raportitaj de amaskomunikiloj kiel Radio France Internationale [Radio Francio Internacia]). La kritiko pri la ekonomia stato de la lando ne estis facile akceptebla por la prezidanto de Madagaskaro. Li defiis observantojn, lokajn amaskomunikilojn kaj civitanojn “doni pruvon, ke la lando malriĉiĝas.”
#000009
Madagaskaraj retumantoj tuj respondis en akra maniero:
#000010
Mbola tsy porofo ihany ve izao ry filoha #Madagascar #WASH 
#000011
Ĉu ĉi tiu grafikaĵo ne estas sufiĉa pruvo, s-ro prezidanto?
#000013
Kool Saina, komunuma blogo en Madagaskaro, afiŝis jenan foton en sia retejo:
#000014
Post la unua streĉa diskuto inter la prezidanto kaj madagaskaraj retumantoj, alia madagaskara komunuma retejo, TANANEWS, afiŝis foton de la prezidanta edzino Voahangy Rajaonarimampianina portanta verdan robon kun la motivo de ananaso sur la brusto:
#000016
La madagaskara prezidanto kaj la prezidanta edzino en ceremonio por la tago de sendependiĝo. Publikigita de TANANEWS.
#000017
TANANEWS aldonis ligilon kaj komenton kun iom da sarkasmo: “Fakte, ne ĉiuj estas malriĉaj en Madagaskaro.” La ligilo malkaŝas, ke la robo estis probable fasonita de la altkvalita mod-kompanio Dolce & Gabbana kaj vendita por 7 745 usonaj dolaroj en la retejo de la magazeno Nieman Marcus. (Estas tamen ne klare, ĉu fakte kostis ĝuste tiom la robo portata de la prezidanta edzino.)
#000018
Kolerego ekestis rapide en la madagaskara reto. Sinsekvaj furoraĵoj kun la krad-etikedo #mananasy (ananaso) aperis ene de kelkaj tagoj en diversaj retejoj kaj sociaj retoj en Madagaskaro. Jen kelkaj furoraĵoj, vaste kunhavigitaj:
#000019
Parodio temanta pri ananaso en Madagaskaro, aperinta en la fejsbuka profilo de Marc Zuckerberg, la ĉefa kreinto de Fejsbuko. La furoraĵo legiĝas: “Ĉu vi scias, kiel porti ananason kiel homoj en Antananarivo?” (vortludo kun tradicia popolkanto.) Publikigita de VAOVAO FARANY.
#000020
Almozulo: “Ĉu mi povus havi 7 000 usonajn dolarojn?” La prezidanta edzino: “Mi ne havas ananason por vi.” Publikigita en la fejsbuka paĝo de Pov.
#000021
“Vidu novan ananas-hararanĝon, ĉar ankaŭ mi volas famiĝi.” Afiŝita de Rivo Francis en Fejsbuko.
#000022
“Ĉu vi sciis, ke la mod-kompanio Dolce & Ananas furoras en Madagaskaro?” (“Anana” en la franca signifas ananason.) Afiŝita de Aina Rakotoson en Fejsbuko.
#000023
Tragike, ĉiuj ŝercoj pri ananaso ekestis, kelkajn tagojn post kiam la tragedio trafis la ceremonion por la tago de sendependiĝo. Grenado eksplodis en homamaso spektanta la armean paradon en la nacia stadiono kaj mortigis tri homojn kaj vundis 91. Jen filmeto pri la sekvo de la eksplodo:
#000024
La tuta konversacio pri la “Ananaso-Pordego” okazas en tia tempo, kiam grava leĝpropono pri libereco de parolado kaj etiko en la reto estas preparata de madagaskaraj aŭtoritatoj. Kia estos la leĝpropono? La unuaj novaĵoj de la koncernatoj aludas, ke ĝi severe limigos liberan esprimon en la reto kaj enhavos pezajn monpunojn por ajnaj materialoj juĝitaj kalumniaj. La leĝproponon oni devas submeti al la parlamento por aprobo en la venontaj semajnoj.
#000025
Arto kaj kulturoCivitanaj komunikilojHumuroInterreta aktivismoKomunikiloj kaj ĵurnalismoPolitikoProtesto
#000026
Plej novaj artikoloj pri Subsahara Afriko
#000027
Umasoye: lingva aktivisto kiu uzas teknologion por igi la instruadon de la lingvo Ekpeye amuza
#000028
Kial la svahila ne iĝis unuiga lingvo de Afriko?
#000029
Juna kuiristo en Bakuo transformis sian apartamenton en restoracion
#000031
Meksika kolektivo kiu piratas librojn por kundividi kulturon alfrontas blokadojn
#000033
Aboni komentojn de ĉi tiu artikolo per retpoŝto
#000035
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000036
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000037
Speciala danko al niaj multaj subtenantoj
#000038
Bonvolu subteni nian gravan laboron
#000039